Рус телен укыту җиңелме?

	Мәктәпләрдә быелгы уку елы шактый киеренке башланып китте. Президент Путин авызыннан рус телен укытуга кагылышлы сүзнең чыгуын гына көтеп торганнар, диярсең: татар телен сөймәүче маңкортлар газета битләренә һәм интернет сәхифәләргә татар теле һәм әдәбияты дәресләренә тискәре мөнәсәбәттә икәнлекләрен ашыга-ашыга белдерә башладылар. 	 Казанда русча чыгучы газетада шундый язма басылгач, берәү, рухланып, интернетта: «Җитәр! Татарлар басымы астында 25 ел буе, татар теле укытабыз дигән булып, балаларыбызны рус теленнән аңгыра калдырдылар», – дип пычрак атарга да җирәнмәде. Ике-өч яки күбрәк тел белүнең кайчан артык булганы бар? Хәтта революциягә кадәр Казан гимназияләрендә рус, татар, латин, француз телләрен укытканнар. Кечкенәдән төрле телләрне өйрәнү балалар өчен иң дәрәҗәле үсеш бит. Төрле телләрне өйрәнгәндә укучы аларны чагыштыра, баланың фикерләү дәрәҗәсе үсә, дөньяга карашы байый. Ә моның шулай икәнен рус милләтле кайбер ата-аналарның гына түгел, катнаш гаиләләрдәгеләренең, хәтта саф татар гаиләсе саналган үзебезнең маңкортларның да аңларга теләмәве гаҗәпләндерә. Мәктәпләребездә рус теле һәм әдәбияты дәресләрен укыту ниндиерәк югарылыкта? Татар теле һәм әдәбиятын укыту, чыннан да, балаларга рус телен үзләштерүгә комачау итәме? Шушы һәм бүтән сораулар белән мин авылыбызда озак еллар дәвамында рус теле һәм әдәбияты фәнен укытучы Таһүрә Зыятдин кызына мөрәҗәгать иттем. 
	Рәфхәт ЗАРИПОВ, Балтач районы, Түнтәр авылы	
Татарстан яшьләре

	№ --- | 08.11.2017	


